14 buitelanders vas wat glo onwettig mynFoto: ANA Kapt. Stephen Thakeng, woordvoerder van die polisie, het gesê ŉ taktiese reaksie-eenheid van Welkom het roetine-patrollie gedoen toe hulle ŉ groep onwettige myners by die St. Helena-myn ibydie dorp gesien het. Die verdagtes, waarvan 12 van Lesotho kom en twee van Zimbabwië, is in hegtenis geneem. Hulle is tussen 18 en 42 jaar oud. “Nie een van hulle het wettige dokumente om in Suid-Afrika te wees nie, dus sal hulle gedeporteer word,” het Thakeng gesê. “Die departement van binnelandse sake sal help om hulle te deporteer.” Die verdagtes sal Maandag in die Welkom-landdroshof verskyn. Brig. Mzondi Mojafi, waarnemende Welkom polisiebevelvoerder, het die inhegtenisname verwelkom en gesê onwettige mynaktiwiteite is ŉ reuse probleem in die gebied. “Die inhegtenisneming sal ook ander misdade soos moord verminder, want hierdie zama-zamas baklei vir grondgebied om onwettig te myn, wat tot ŉ noodlottige skietery in Matjhabeng gelei het,” het hy gesê.